Θάνος Μωραΐτης

Ο Θάνος Μωραΐτης (1970) είναι Έλληνας πολιτικός του ΣΥΡΙΖΑ και διαφημιστής.

Βιογραφικό 
Γεννήθηκε το 1970 στο Αγρίνιο. Σπούδασε Οικονομία και Διοίκηση αλλά ασχολήθηκε με τη διαφήμιση ως στέλεχος μεγάλων εταιρειών του χώρου, ενώ διατηρούσε και δική του διαφημιστική επιχείρηση. Είναι νυμφευμένος με τη Μίνα Γρανιτσιώτη, με την οποία απέκτησε 2 παιδιά.

Το 1994 εκλέχτηκε νομαρχιακός σύμβουλος Αιτωλοακαρνανίας με το ΠΑ.ΣΟ.Κ.. Το 1999 ήταν υποψήφιος ευρωβουλευτής. Το 2000 εξελέγη γραμματέας της Νεολαίας ΠΑ.ΣΟ.Κ. Το 2002 ορίστηκε αντιπρόεδρος του ΔΣ της ΔΕΠΑ. 

Το 2004 εξελέγη βουλευτής Αιτωλοακαρνανίας με το ΠΑ.ΣΟ.Κ., ενώ επανεξελέγη το 2007, το 2009 και στις διπλές εκλογές του 2012. Από τον Οκτώβριο του 2009 έως τον Ιούνιο του 2011 διετέλεσε υφυπουργός Περιβάλλοντος, Ενέργειας και Κλιματικής Αλλαγής υπεύθυνος για θέματα περιβάλλοντος και δασών στην κυβέρνηση του Γιώργου Παπανδρέου. Τον Ιούνιο του 2011 ανέλαβε καθήκοντα υφυπουργού Ανάπτυξης, Ανταγωνιστικότητας και Ναυτιλίας και διατήρησε το αξίωμα αυτό και στην κυβέρνηση Παπαδήμου μέχρι τον Μάιο του 2012.

Το 2019 προσχώρησε στο ΣΥ.ΡΙΖ.Α. Στον ανασχηματισμό τον Φεβρουαρίου του 2019 τοποθετήθηκε υφυπουργός Υποδομών και Μεταφορών, θέση που διατήρησε μέχρι τον Ιούλιο του ίδιου έτους. Στις εκλογές του 2019 εξελέγη βουλευτής Αιτωλοακαρνανίας.

Παραπομπές

Πηγές 
 Επίσημη ιστοσελίδα του Θάνου Μωραΐτη
 Βιογραφικό του Θάνου Μωραΐτη στο energia.gr

Έλληνες υφυπουργοί Περιβάλλοντος, Ενέργειας και Κλιματικής Αλλαγής
Έλληνες υφυπουργοί Ανάπτυξης, Ανταγωνιστικότητας και Ναυτιλίας
Έλληνες υφυπουργοί Υποδομών και Μεταφορών
Βουλευτές Αιτωλοακαρνανίας
Βουλευτές εκλεγμένοι με το ΠΑΣΟΚ
Βουλευτές εκλεγμένοι με τον ΣΥΡΙΖΑ